जांच अधिकारी मंगत सिंह ने बताया है कि गांव के ही सरकारी स्कूल में पांचवीं कक्षा में पढ़ती उक्त बच्ची की मां ने पुलिस को दी शिकायत में कहा था कि 24 अप्रैल को उसकी बच्ची जब स्कूल से पढ़कर दोपहर 2 बजे के करीब घर आई तो उसने रोते हुए बताया कि करियाने की दुकान करता पूर्व डी.एस.पी. प्रेम चंद नामक व्यक्ति उसे कोई चीज खाने के लिए देने का बहाना लगाकर अपनी दुकान में ले गया और उसे अपनी गोद में बिठाकर उससे अश्लील हरकतें करने लगा। पीड़ित बच्ची की मां ने बताया था कि उसने इस संबंध में अपने पति व परिवार के अन्य लोगों को जानकारी दी, जिसके बाद मामला पंचायत के पास पहुंचा और प्रेम चंद को पंचायत में बुलाया गया लेकिन वह नहीं आया। मामले की जांच कर रहे थाना सदर के ए.एस.आई. मंगत सिंह ने बताया कि आरोपी प्रेम चंद के खिलाफ थाना सदर में 354 व 354-ए के अलावा 4, 8 पोस्को एक्ट के तहत 26 अप्रैल को केस दर्ज कर लिया गया था। आरोपी तब से फरार चला आ रहा था।